หุ้น10พ.ค.ปิดบวก13.09จุด
หุ้น 10 พ.ค.ยังวิ่งแรงปิดตลาดที่ 1,085.56 จุด บวก 13.09 จุด ท่ามกลางมูลค่าซื้อขาย 37,797.71ล้านบาท
10 พ.ค. 2554

หุ้น 10 พ.ค.ยังวิ่งแรงปิดตลาดที่ 1,085.56 จุด บวก 13.09 จุด ท่ามกลางมูลค่าซื้อขาย 37,797.71ล้านบาท
ดัชนีตลาดหลักทรัพย์แห่งประเทศไทย วันที่ 10 พ.ค. วิ่งแรงปิดตลาดที่ 1,085.56 จุด เพิ่มขึ้น 13.09 จุด หรือ 1.22% ซึ่งเป็นระดับที่สูงที่สุดของวัน มูลค่าการซื้อขาย 37,797.71 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) ฟาร์อีสต์ กล่าวว่า การปรับเพิ่มขึ้นของดัชนีหุ้นวันนี้ถือวส่า ดีกว่าที่คาดไว้ โดยเป็นผลจากตลาดคลายกังวลจากผลกระทบของราคาสินค้าโภคภัณฑ์ ที่แกว่งตัวลงในช่วงก่อนหน้านี้ และเริ่มฟื้นตัวในช่วง 1-2 วันที่ผ่านมา
นอกจากนี้ นายปริญทร์ กล่าวว่า สถานการณ์ทางการเมืองที่มีการประกาศยุบสภาฯ ออกมาแล้วยังเป็นปัจจัยต่อตลาดหุ้น ซึ่งก่อนหน้านี้มีข่าสลือว่า รัฐบาลอาจจะเลื่อนการประกาศยุบสภาฯ ออกไปจากกำหนดการเดิม
สำหรับแนวโน้มตลาดหุ้นในวันพรุ่งนี้ (11 พ.ค.) นายปริญทร์ คาดว่า "ตลาดหุ้นอยู่ในช่วงขาขึ้น โดยจะกลับขึ้นไปที่ 1,100 จุด อีกครั้งหนึ่ง เนื่องจากปัจจัยบวกทั้งในประเทศและต่างประเทศ โดยเฉพาะปัจจัยพื้นฐานทางเศรษฐกิจที่จะได้ผลดีจากราคาน้ำมันที่ปรับลดลง ขณะที่บริษัทจดทะเบียนที่ทยอยประกาศผลดำเนินงานถือว่า ออกมาค่อนข้างดี" 
มูลค่าซื้อขาย 5 อันดับแรก 
LHBANK ปิด 1.79 บาท +1.79 บาท  
JAS  ปิด 3.00 บาท -0.08 บาท หรือ 2.60%
PTL  ปิด 24.70 บาท +1.90 บาท หรือ 8.33%  
AJ ปิด 29.75 บาท +5.75 บาท หรือ 23.96%  
PTT ปิด 361.00 บาท +3.00 บาท หรือ 0.84%